ญิน - วิกิพีเดีย

# ญิน

### จากวิกิพีเดีย สารานุกรมเสรี

บทความนี้ต้องการเก็บกวาด ตรวจสอบ ปรับปรุง แก้ไขรูปแบบ เพิ่มแหล่งอ้างอิง ใส่หมวดหมู่ หรือภาษาที่ใช้
ส่วนใดส่วนหนึ่งหรือในหลายส่วนด้วยกัน
คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมที่ วิธีแก้ไขหน้าพื้นฐาน คู่มือการเขียน และ นโยบายวิกิพีเดีย ซึ่งสามารถดูตัวอย่างบทความได้ที่ บทความคุณภาพ และเมื่อแก้ไขตามนโยบายแล้ว สามารถนำป้ายนี้ออกได้

ญิน เป็นสิ่งมีชีวิตชนิดหนึ่ง ที่มีระบุในอัลกุรอาน ซึ่งมารร้ายอิบลีส มาจากพวกนี้

## [แก้] สิ่งมีชีวิต 4 ประเภท

ตามหลักความเชื่อที่มีระบุในอัลกุรอาน อัลลอหฺทรงสร้างสรรพสิ่งสุดจะครณาได้ ทว่าที่เห็นว่ามีชีวิตนั้นมีอยู่สี่อย่างคือ

๑. มีปัญญา มีตัณหา มีตัวตน(เป็นเลือดเนื้อและกระดูก) นั่นคือมนุษย์

๒. มีปัญญา มีตัณหา ไม่มีตัวตนที่เห็นด้วยตาเปล่า นั่นคือญิน

๓. มีปัญญา ไม่มีตัณหา ไม่มีตัวตน นั่นคือมลาอิกะหฺ

๔. ไม่มีปัญญา มีตัณหา มีตัวตน นั่นคือสัตว์

มนุษย์นับถือศาสนาตามที่ตนคิดว่าถูกต้อง ขวนขวายหาทางรอดในชีวิตประจำวันเรื่อยไป จนกว่าจะสิ้นชีพ ที่ประเสริฐที่สุดคือมนุษย์ยามใช้ปัญญาประกอบความดี แต่เมื่อใดยึดตัณหาเป็นใหญ่ ประกอบความชั่ว ฝ่าฝืนกฏระเบียบ ก็ไม่จะผิดกับเดรฉาน เนื่องจากมนุษย์มีเลือดเนื้อที่มาจากดิน เช่นเดียวกับมนุษย์คนแรกคือ อาดัม จึงผูกพันอยู่กับดินไม่จบสิ้น เสพสุขกับอาหารที่งอกเงยมาจากดิน รักและครอบครองผืนแผ่นดิน สะสมธาติและสารที่มาจากดิน เช่นทองคำและเพชรพลอย เมื่อสิ้นชีพร่างกายของมนุษย์ก็กลายเป็นดินอีกครั้ง และมนุษย์ก็จะผูกพันกับ กาละ และ เทศะ ไม่อาจดิ้นรนให้พ้นไปได้

ญินที่ถูกสร้างมาจากเพลิงนั้นก็เหมือนกับมนุษย์ คือจะอาศัยอยู่ในโลกนี้ ทว่ามีตัวตนที่เราไม่อาจจะเห็นด้วยตาธรรมดา มีศาสนาและความเชื่อถือแตกต่างกันไป ในอัลกุรอานได้ระบุว่า ญินพวกหนึ่งได้เดินทางมาหาท่านนบีมุฮัมมัดและเข้ารับนับถือศาสนาอิสลาม

ทั้งมนุษย์และญินต่างก็หาคำตอบว่า หลังจากดับไปจากโลกนี้แล้ว พวกตนจะไปไหน?

ส่วนมะลาอิกะห์นั้นเมื่อไม่มีตัณหาก็จะขาดความประสงค์ จึงมีหน้าที่ดูแลระบบฟากฟ้าและโลกตามพระบัญชาของอัลลอหฺโดยไม่ขาดตกบกพร่อง เมื่อถูกสร้างมาจากรัศมี การเคลื่อนไหวก็คงเป็นเช่นแสง เข้าออกและเปลี่ยนที่โดยไม่มีพันธะ หน้าที่ของพวกเขาก็คือการเป็นทาสที่ซื่อสัตย์ และไร้กังวลต่อการสอบสวนในวันสุดท้่าย

ที่ต่ำสุดก็คือสัตว์เดรฉาน ทว่าเป็นพวกที่โชคดีกว่ามนุษย์และญินส่วนมาก เพราะไม่ถูกลงโทษวันปรโลก

## [แก้] อิบลีสมาจากญิน

อิบลีส เป็นญินตนหนึ่งที่บำเพ็ญคุณงามความดี จนสามารถคบค้าสมาคมกับมะลาอิกะหฺได้ ทั้งยังมีฐานันดรสูงส่งจนสามารถเข้าออกสวรรค์เหมือนเหล่ามะลาอิกะหฺ ต่อมาอิบลีสได้แพ้ต่อตัณหาของตนและขัดขืนพระบัญชา ถูกไล่ออกจากสวนอันอมตะ มันได้ขอพระพรจากอัลลอหฺให้มีชีวิตที่อมตะจนกว่าฟ้าดินจะสลาย อัลลอหฺทรงประทานตามที่มันขอ ทว่าในวันปรโลกนั้นมันจะตกอยู่ในอเวจีนิรันดร์

อิบลิสระดมหาพรรคพวกที่มาจากพวกเดียวกัน เพื่อหลอกลวงมนุษย์ด้วยมายาและอุบายนานัปการ ให้ตกลงไปในอเวจีพร้อมกับตน นั่นก็คือการพยายามหันเหมนุษย์ออกจากการบูชาอัลลอหฺสู่การบูชาสิ่งอื่นใด นอกเหนือไปจากพระองค์

อุบายที่ได้ผลมากพอ เห็นจะเป็นการแสดงปรากฏการณ์นอกเหนือธรรมชาติต่าง ๆ การหลอกหลอนให้มนุษย์กลัว เมื่อกลัวแล้วก็หาที่พึ่งให้ ในรูปของเจ้าที่ เจ้าทาง เจ้าเขา เจ้่าป่า ให้มนุษย์กราบไหว้บูชา อาจจะปรากฏตนให้มนุษย์เห็นบางครั้งบางคราว หรือสอนอวิชชาคือไสยศาสตร์ให้มนุษย์ได้นำไปใช้ การเพิ่มสรรพคุณการหลอกหลอน ด้วยการเข้าสิงเข้าทรง การไม่ยอมออกจากร่างที่พวกตนเข้าสิงจนกว่า พวกเดียวกับมนุษย์ที่ได้เป็นพันธมิตรกับพวกตนจะมาทำพิธีขับไล่ เมื่อนั้นพวกตนก็จะทำเสียงร้องโหยหวน ประหนึ่งว่าเจ็บปวดเดือดร้อนกับมนตร์หรือยันตร์ที่มดแมลงไม่เคยรู้สึกความอุ่นของมันเลย

เมื่อมนุษย์เห็นแล้วก็อุปาทานสำคัญว่า ที่ตนเห็นนั้นเป็นความศักดิ์สิทธิ์ของหมอผีชีเปลือย ทว่าความจริงแล้ว มันก็แค่กลเม็ดของการขายยาบริษัทญิน คือญินจะใส่ยาพิษให้มนุษย์เจ็บไข้ แล้วส่งคนขายยาของพวกตน คือหมอผี มารักษา มนุษย์ก็จะได้บูชาทั้งหมอผีและพวกตน หมอผีเองก็ต้องบูชาพวกตนเช่นกัน มิฉะนั้นจะไม่มีสินค้าส่งมาให้

## [แก้] ผีในทัศนะของอิสลาม

คำว่า ผี ก็ตรงกับคำว่า ญิน ไม่ได้หมายถึงวิญญาณของผู้ตายอย่างที่คนส่วนใหญ่เชื่อกัน เพราะตามคำสั่งสอนของอิสลาม คนที่ตายไปแล้ว ก็จะถูกนำไปพักรออยู่ในโลกแห่งบัรซัค ไม่สามารถออกมาเพ่นพ่านอย่างที่คนเขาอุปาทานกัน ส่วนการที่บอกกันว่า วิญญาณนายคนนั้น วิญญาณนางคนนี้ มาเข้าทรงเข้าสิง หรืออะไรก็แล้วแต่ สิ่งนั้นพอจะสรุปได้สามอย่างคือ

  หนึ่ง การที่หมอทรงแกล้งหลอกเพื่อหาเงินใช้

  สอง การสะกดจิตตนเองแล้วเสนอข้อมูลที่ถูกเก็บไว้ในส่วนลึกของสมอง (เป็นการอธิบายตามหลักวิทยาศาสตร์)

  หรือ สาม การที่ญินเข้าสิงจริงๆ ซึ่งเป็นปรากฏการณ์ที่ไม่บ่อยเท่าข้อแรก

บทความนี้ต้องการเก็บกวาด ตรวจสอบ ปรับปรุง แก้ไขรูปแบบ เพิ่มแหล่งอ้างอิง ใส่หมวดหมู่ หรือภาษาที่ใช้
ส่วนใดส่วนหนึ่งหรือในหลายส่วนด้วยกัน
คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมที่ วิธีแก้ไขหน้าพื้นฐาน คู่มือการเขียน และ นโยบายวิกิพีเดีย ซึ่งสามารถดูตัวอย่างบทความได้ที่ บทความคุณภาพ และเมื่อแก้ไขตามนโยบายแล้ว สามารถนำป้ายนี้ออกได้

โลกที่เราเห็นในปัจจุบันนั้นสิ่งมีชีวิตทั้งหลายที่เราเห็นอยู่ ก็น่าจะมีเพียงแค่ มนุษย์ สัตว์ และพืชพันธ์นาๆชนิด แต่อันที่จริงแล้ว ยังมีโลกอีกโลกหนึ่งที่มนุษย์ยังมิสามารถ เข้าใจและสามารถรับรู้ถึงการมีอยู่ที่แท้จริง บางท่านอาจเคยพบเจอในสิ่งเหล่านี้ “ญิน” เป็นสิ่งเร้นลับอย่างหนึ่งในความเร้นลับอีกหลายอย่างที่อิสลามกำหนดให้คนมุสลิมเชื่อว่ามันมีอยู่จริงและมันเป็นสิ่งหนึ่งซึ่งพระผู้เป็นเจ้าสร้างมาพวกญินนั้นอาศัยอยู่พร้อมกับพวกเราในโลกใบนี้ เพราะอัลลอฮ์ทรงขับไล่อิบลิสมายังโลกใบนี้เนื่องจากการที่มันได้ทรยศต่ออัลลอฮ์ แต่ด้วยลักษณะที่แตกต่างจากมนุษย์ โดยที่ร่างกายของพวกเขานั้นเป็นอากาศธาตุ พวกเขาจึงสามารถที่จะผ่านทะลุเข้าไปในร่างกายที่เป็นวัตถุได้อย่างง่ายดาย ด้วยเหตุนี้พวกเขาจึงมีความสามารถเหนือกว่าสิ่งมีชีวิตบนโลกใบนี้ ยิ่งไปกว่านั้นพวกเขาสามารถที่จะขึ้นสู่ชั้นบรรยากาศที่สูงขึ้นไปได้ เพราะคัมภีร์อัลกุรอานได้เล่าให้กับเราว่า พวกญินสามารถไปถึงยังฟากฟ้าของภพนี้ได้ โดยมีเป้าหมายเพื่อแอบฟังข่าวคาวของชั้นฟ้า ถึงแม้ว่า “ญิน”เป็นสิ่งที่มนุษย์ไม่สามารถมองเห็น แต่การมองไม่เห็นสิ่งใดก็มิได้หมายความว่าสิ่งนั้นไม่มี เพราะในโลกแห่งมนุษย์เองก็มีมากมายหลายสิ่งที่มนุษย์มองไม่เห็นและเกินกว่าที่เครื่องมือวิทยาศาสตร์จะจับต้องได้และ “ญิน” ก็คือประเภทหนึ่งจากประเภทต่าง ๆ ของสิ่งถูกสร้าง ซึ่งอัลลอฮ์ (ซุบฮาฯ) ทรงให้ความเมตตาสร้างญินขึ้นมาก่อนที่พระองค์จะทรงสร้างท่านอาดัมและลูกหลานขึ้นมา แน่นอนในพระมหาคัมภีร์อัลกุรอานได้กล่าวถึงเรื่องราวในขณะที่ท่านอาดัมถูกสร้างเสร็จสมบูรณ์ โดยที่อัลลอฮ์ (ซุบฮาฯ) ทรงใช้ให้บรรดามาลาอีกะฮ์ (เทวทูต) ก้มคารวะต่อท่านอาดัมเพื่อเป็นการให้เคารพต่อท่านอาดัม ดังนั้นบรรดามาลาอีกะฮ์ทั้งหมดก็ได้ก้ม คารวะต่อท่านอาดัม ยกเว้นอิบลิสที่ถูกสร้างมาจากไฟ ( องค์อัลลอฮ์ได้ทรงสร้างญินมาจากเปลวไฟสีน้ำเงิน นั่นก็หมายความว่า ญินนั้นถูกสร้างมาจากพลังงาน และด้วยกับดังกล่าว ร่างกายของญินเป็นอากาศธาตุ และร่างกายที่เป็นอากาศธาตุนั้นไม่ง่ายที่มนุษย์จะสัมผัสมันได้ และด้วยสาเหตุนี้ ญิน จึงถูกปิดกันการที่เราจะมองเห็นและรู้สึกว่าพวกเขามีอยู่) ซึ่งมันได้ทรยศต่อคำสั่งใช้ต่ออัลลอฮ์ ผู้ทรงสร้างมันขึ้นมา มันได้กล่าวกับอัลลอฮ์(ซุบฮาฯ)ว่ามันได้ถูกสร้างมาจากไฟ แต่อาดัมนั้นถูกสร้างมาจากดินซึ่งไฟนั้นย่อมมีเกียติสูงกว่า มันจึงไม่ยอมก้มคารวะต่ออาดัม ญาน นั้น คือ บิดาของพวกญินที่อัลลอฮ์ (ซ.บ.) ได้ทรงสร้างมันขึ้นมาครั้งแรก จากธาตุไฟ ในทำนองเดียวกันกับท่านนบีอาดัม ก็คือ บิดาของมนุษย์ที่อัลลอฮ์ ได้ทรงสร้างทรงสร้างขึ้นมาครั้งแรกจากดิน และเมื่อมนุษย์นั้นได้ตายลงไป ร่างกายก็จะเน่าเปื่อยผุผังกลับกลายสภาพเป็นดินตามเดิม และธาตุทั้งสี่ของมนุษย์คือ ดิน น้ำ ลม ไฟ ก็กลับเปลี่ยนไปยังสถาพเดิม ในทำนองเดียวกันเมื่อญินตายลง ธาตุที่เป็นเรือนร่างของญินก็จะกลับสภาพเดิมของมันนั้นคือ ไฟ ประเภทของญินที่จะสามารถอธิบายอย่างย่อๆ ได้คือ 1ญิน ญินนั้นคือ มัคโล๊คที่ละเอียดอ่อน และซ่อนเร้นมนุษย์ไม่สามารถมองเห็นได้ด้วนตาเปล่า มัคโล๊คชนิดนี้ มีวิชาความรู้ที่กว้างขวางมีจำนวนมากมาย มีอายุยืนกว่ามนุษย์ และมีวิชาความรู้ในทุกๆด้านอย่างดีเพื่อเป็นการชี้แจงถึงความเท่าเทียมกันระหว่างญินกับมนุษย์ อัลลอฮ์ (ซ.บ.) จึงตรัสไว้ในอัลกรุอานว่า แท้จริงเรา อัลอลฮ์ (ซ.บ.) ได้บรรดาลให้ส่วนมากจากพวกญินและมนุษย์นั้น เป็นเชื้อเพลิงในนรกยะฮันนัม 2.อิฟีต อิฟรีต คือ ญินพวกหนึ่งที่ด้อนสติปัญญา ชอบหลอกหลอน และมีอคิต่อมนุษย์ ญินพวกนี้อัลลอฮ์ (ซ.บ.) ได้ประทานความแข้มแข็ง และความมีพลกำลังให้แก่พวกมัน คำว่า อิฟรีต ไม่ได้ถูกกล่าวไว้ในอัลกลุอานนอกจากเพียงครั้งเดียวเท่านั้น คือ อายะห์นี้ อิฟรีตเป็นชื่อของญินจำวพกหนึ่งที่มีความทรนงตน และเนรคุณต่ออัลลอฮ์(ซ.บ.) 3.ชัยตอน ชัยตอนนั้นเป็นญินจำพวกหนึ่งที่เนรคุณต่ออัลลอฮ์ (ซ.บ.) ทรนงตน และชอบก่อกวน พวกมันจะได้รับความต่ำต้อยในวันกิยามัต ชัยตอนนั้นป็นศัตรูที่ถูสาปแช่งของมนุษย์ อัลลอฮ์ (ซ.บ.) ได้ทรงตรัสไว้ว่า โอ้มวลมนุษย์ผู้มีศรัทธาทั้งหลาย พวกเจ้าอย่าตามก้าวเดินของชัยตอนเลย และผู้ใดก็ตามที่ตามก้าวเดินของชัตตอน แน่นอนมันก็จะให้เจ้าทำแต่สิ่งที่อนาจารสิ่งที่ต้องห้าม

ดึงข้อมูลจาก "http://th.wikipedia.org../../../%E0%B8%8D/%E0%B8%B4/%E0%B8%99/%E0%B8%8D%E0%B8%B4%E0%B8%99.html".

หมวดหมู่: หน้าที่ต้องการความช่วยเหลือ

##### Views

- บทความ
- อภิปราย
- รุ่นปัจจุบัน

##### ค้นหา